**LAKOSSÁGI TÁJÉKOZTATÁS A HÁZI SEGÍTSÉGNYÚJTÓ SZOLGÁLTATÁSRÓL**

A SZOLGÁLTATÁS TARTALMA

Házi segítségnyújtás keretében a szolgáltatást igénybe vevő részére saját lakókörnyezetében biztosítjuk az önálló életvitel fenntartása érdekében szükséges ellátást.

A cél segítséget nyújtani abban, hogy az ellátást igénybe vevő fizikai, mentális és szociális szükségletei saját környezetében, életkorának, élethelyzetének és egészségi állapotának megfelelően, meglévő képességeinek fenntartásával, felhasználásával, fejlesztésével biztosított legyen.

Az ellátás igénybevételét megelőzően vizsgálni kell ellátást igénylő gondozási szükségletét, aszerint, hogy személyi gondozás vagy szociális segítés indokolt. A gondozási szükséglet vizsgálat miniszteri rendeletben meghatározott Értékelő adatlapon történik, mely adatlap a kérelemmel együtt kiadásra kerül a háziorvossal/kezelőorvossal történő szakkérdések kitöltése érdekében. A fennmaradó szakkérdések megválaszolásában a szakképzett szociális gondozók működnek közre.

Az ellátást a gondozónők munkanapokon 7.30-16.00 óra között nyújtják.

ELLÁTÁSRA JOGOSULTAK:

A Dunaszeg község önkormányzat illetékességi területén lakó- vagy tartózkodási hellyel rendelkező, a gondozási szükséglet vizsgálat alapján jogosult személyek.

A SZOLGÁLTATÁS IGÉNYLÉSE

Az ellátások igénybevétele önkéntes, az ellátást igénylő kérésére, indítványára történik. A szükséges dokumentumok a Dunaszegi Közös Önkormányzati Hivatalnál igényelhetők személyesen vagy a dunaszeg@dunaszeg.hu e-mail címre küldött megkeresés útján.

TÉRÍTÉSI DÍJ

A szolgáltatást a fenntartó ingyenesen nyújtja az azt igénylő, gondozásra szorulóknak.